Here is a page extracted from Wikipedia that may contain CSS, HTML, and a lot of unformatted text.

Title: Linars de Broto
Content: Linars de Broto (Linás de Broto en castellano) ye un lugar aragonés d'o municipio de Torla-Ordesa, antigo municipio independient junto con Viu que estió adihibiu ta Torla en o zaguer tercio d'o siaglo XX. Actualment tien 39 habitants (2014).

Cheografía 
O nuclio de Linars ye travesato por a carretera N-320 de Broto enta Biescas, en as ripas d'o Sorrosal, y no tien sique 17 casas esparzas, distribuitas en 3 barrios; O Fontón, o Barrio y Bajera. Son alteras Casa Parache,  con as suyas dos puertas con arco de meyo punto, y dobelas, con dos grans escudos heraldicos en a frontera, Casa Camón con as suyas partis mas antigas con una portalada d'arco d'o 1794, y Casa Roca que teneba un escudo heraldico que fue retirau por o suyo amo ya en habe de tiempos.

Amán de Linars de Broto se troba o deposito glacio-lacustre mes gran de tot o Pireneu, correspondient a un laco chuxtaglacial que se fizo cuan o glaciar de l'Ara entibó l'augua d'o río Sorrosal.

Demografía 

<div id="1">(1) Entre o censo de 1981 y o anterior, iste municipio disaparixe porque se integra en o municipio de Torla.

Molimentos 
A ilesia parroquial d'o lugar ye la Ilesia de Sant Miguel Arcánchel de Linars de Broto, una ilesia adedicada a Sant Miguel Arcánchel, con una portalada caracteristica, actualment zarrada por baranas de fiarro, que tien l'arcada mas central de mida mas gran que no as laterals. Fue rematada en o 1587, anque a primera fase constructiva ya s'heba feto en a metat d'o mesmo siaglo, dimpués se remodeló en 1960.

Fiasta s
 20 de chinero, fiasta d'hibierno fendo honor ta Sant Sabastián.
 29 de setiembre, chunto con Viu, Fiasta Mayor fendo honor ta Sant Miguel.

Referencias

Vinclos externos 

 Asociación cultural y de vecins Tendenyera, de Linars y Viu
 Mapa interactivo de Linars de Broto
 Estatisticas de Linars en o portal AragonEsAsi.com

Lugars de Torla-Ordesa
Entidaz locals menors d'Aragón

Localidaz d'a diocesi de Chaca en Sobrarbe